b'\n_START_ARTICLE_\nEol\xc3\xadpila\n_START_PARAGRAPH_\nL\'eol\xc3\xadpila va ser inventada al segle I per l\'enginyer grec Her\xc3\xb3 d\'Alexandria_NEWLINE_. \xc3\x89s considerada com la primera m\xc3\xa0quina t\xc3\xa8rmica de la hist\xc3\xb2ria. Lamentablement, durant molt de temps no va ser cient\xc3\xadficament estudiada, servint nom\xc3\xa9s de joguina o entreteniment._NEWLINE_El nom prov\xc3\xa9 del llat\xc3\xad "Aeolian" i "pila", tradu\xc3\xaft com  pilota de \xc3\x88ol , en honor del d\xc3\xa9u grec del vent._NEWLINE_L\'eol\xc3\xadpila es considera tan un predecessor de la m\xc3\xa0quina de vapor com del coet._NEWLINE_Durant un temps, es va arribar a utilitzar com a m\xc3\xa0quina de vapor que permetia obrir les portes dels temples. Per\xc3\xb2 el sistema no va ser gaire utilitzar, ja que es tenien esclaus, una m\xc3\xa0 d\'obra m\xc3\xa9s barata.\n_START_SECTION_\nDisseny i Funcionament\n_START_PARAGRAPH_\nL\'eol\xc3\xadpila est\xc3\xa0 formada per dues grans peces. La part inferior \xc3\xa9s una semiesfera tapada per la part superior que actua com a bullidor d\'aigua i amb una obertura per on omplir-la. Aquesta semiesfera \xc3\xa9s aixecada del terra per unes potes, generalment. Del bullidor en surten verticalment dos tubs connectats a una esfera met\xc3\xa0l\xc2\xb7lica (la connexi\xc3\xb3 permet la rotaci\xc3\xb3 de l\'esfera). Aquesta esfera t\xc3\xa9 dos tubs de sortida respectius en forma de "L", situats a 180\xc2\xb0 un de l\'altre._NEWLINE_Es situa una font d\'escalfor sota el bullidor. Conseq\xc3\xbcentment, l\'aigua s\'escalfa i es transforma en vapor. Aquest vapor busca vies de sortida. Ascendeix pels tubs fins a l\'esfera, i surt a pressi\xc3\xb3 per les sortides en forma de "L". A causa de la tercera llei de Newton, coneguda com a "acci\xc3\xb3-reacci\xc3\xb3", l\'esfera rota sobre el seu eix horitzontal paral\xc2\xb7lel al terra.'